‘ચંદી પડવો’ હોય એ રાત્રે સુરતમાં ભરપૂર ઘારી ખવાય છે. પિસ્તા ઘારી, બદામ ઘારી, કેસર પિસ્તા અને ડ્રાયફ્રુટ ઘારી... તીખી સેવ સાથે આ ઘારીની મજા જ ઓર છે. તેમાં ઘી, માવો અને સૂકામેવાનું પ્રમાણ એટલું હોય છે કે બે-ત્રણ ઘારી એક સાથે ઝાપટી લો તો એક ટંક જમવાની જરૂર ન રહે. ઘારી તો હજુ તમને બીજા કોઈ શહેરમાં પણ મળી રહે પણ ખમણનો લોચો તો માત્ર સુરતમાં જ મળે. ખમણને બાફીને બનાવવામાં આવતી આ ખાસ વાનગી માત્ર અને માત્ર સુરતમાં જ મળે છે.